"Setswana Puo ya Gae (HL)/P2 17 DBE/Ngwanaitseele 2014 NSC KAROLO YA C: TERAMA Ditshwaelo ka kakaretso: • Go boditswe potso ya TLHAMO le DIPOTSO TSE DIKHUTSHWANE go tswa mo terameng e o e tlhaoletsweng monongwaga. • Batlhatlhojwa ba tshwanetse go araba potso e le NNGWE go tswa mo terameng e ba e ithutileng. • Fa motlhatlhojwa a itlhophetse go araba potso ya tlhamo mo KAROLONG YA B, o tshwanetse go araba dipotso tse dikhutshwane mo KAROLONG YA C. • Fa motlhatlhojwa a itlhophetse go araba dipotso tse dikhutshwane mo KAROLONG YA B, o tshwanetse go araba potso ya tlhamo mo KAROLONG YA C. POTSO 12: MATSAPA DI A TSAYA KAE? – SS Mokua Araba potso e le NNGWE ya tlhamo kgotsa ya dipotso tse dikhutshwane. Sekaseka kgotlhang ya terama ya Matsapa di a tsaya kae? mme o bue gore a e agegile sentle kgotsa nnyaya. Boleele jwa tlhamo e nne mafoko a a ka nnang 400–450. [25] KGOTSA POTSO 13: MATSAPA DI A TSAYA KAE? – SS Mokua Buisa nopolo e e latelang, mme o arabe dipotso. MMUI A: (Fa morago ga dingwaga di le nne, Mmui B o iketlile le mogatse.) Mogatsaka, ke bona go le botoka gore re fudugele kwa Mmabatho. MMUI B: Mmabatho! Mmabatho ga ke e rate. Re ya go simolola re duela dirente. Ke lemoga gore mo motseng mo, go siame. Re ka ikagela ntlo e re e batlang. Kgotsa o na le lebaka la gore re ye koo? MMUI A: Nnyaya rra. Ke ne ke batla fela maikutlo a gago mabapi le dikago. (Ba a tshega) MMUI B: Re tshwanetse go simolola mo kgweding e e tlang. Madi a re nang le ona a ka kgona go re agela ntlo. MMUI A: Maabane fa ke le mo thekising, ke utlwile kgang e ke sa e rateng. Tota e ntlhabisitse kgala. Kwalololo e ileditswe Phetla"